***แบบเบิร์ดเบิร์ดโชว์*** เป็นคอนเสิร์ตของธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 ซึ่งจัดอย่างต่อเนื่อง เริ่มต้นครั้งที่ 1 ปี พ.ศ. 2529 ที่ ศูนย์เยาวชนกรุงเทพมหานคร (ไทย-ญี่ปุ่น) เขตดินแดง กรุงเทพมหานคร ครั้งที่ 2 - ครั้งที่ 8 จัดที่หอประชุมใหญ่ ศูนย์วัฒนธรรมแห่งประเทศไทย แขวงห้วยขวาง เขตห้วยขวาง กรุงเทพมหานคร และตั้งแต่ครั้งที่ 9 จัดที่ **อิมแพ็ค อารีน่า ศูนย์แสดงสินค้าและการประชุม อิมแพ็ค เมืองทองธานี** ตำบลบ้านใหม่ อำเภอปากเกร็ด จังหวัดนนทบุรี

คอนเสิร์ตและโชว์ครั้งที่ 1-8 มีผู้ชมรวม 264,400 คน จาก 131 รอบ  โดยคอนเสิร์ตที่ประสบความสำเร็จสูงสุดคือครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง 

ส่วนครั้งที่ 9 สร้างสถิติสูงสุดของคอนเสิร์ตไทยที่จัดขึ้น ณ อิมแพ็ค อารีน่า เมืองทองธานี จำนวน 12 รอบ (รวมรอบอังกอร์พลัส) โดยมีผู้ชม 120,000 คน 

และครั้งที่ 10 สร้างสถิติการจัดคอนเสิร์ตในคราวเดียวกัน 10 รอบ โดยมีผู้ชม 100,000 คน สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว โดยรายละเอียดในบางส่วนของแบบเบิร์ดเบิร์ดโชว์แต่ละครั้ง ดังนี้

รายละเอียดของการแสดง
--------------------

| ปีที่แสดง | ชื่อคอนเสิร์ต/ชื่อตอน | สถานที่แสดง | จำนวนรอบ | จำนวนผู้ชม |
| --- | --- | --- | --- | --- |
| พ.ศ. 2529**ครั้งที่ 1** | แบบเบิร์ดเบิร์ดโชว์ 1986 แบบเบิร์ดเบิร์ด ครั้งที่ 1 | ศูนย์เยาวชนกรุงเทพมหานคร (ไทย-ญี่ปุ่น) ดินแดง | 2 รอบ | 6,400 คน |
| พ.ศ. 2530**ครั้งที่ 2** | แบบเบิร์ดเบิร์ดโชว์ 1987 แบบเบิร์ดเบิร์ด อีกแบบ | หอประชุมใหญ่ ศูนย์วัฒนธรรมแห่งประเทศไทย
เขต ห้วยขวาง กรุงเทพมหานคร | 7 รอบ | 14,000 คน |
| พ.ศ. 2532**ครั้งที่ 3** | แบบเบิร์ดเบิร์ดโชว์ 1989จะบินไปให้ไกลสุดขอบฟ้า | 14 รอบ | 28,000 คน |
| พ.ศ. 2533**ครั้งที่ 4** | แบบเบิร์ดเบิร์ดโชว์ 1990มันอยู่ในมือมนุษย์บูมเมอแรง | 22 รอบ | 44,000 คน |
| พ.ศ. 2534**ครั้งที่ 5** | แบบเบิร์ดเบิร์ดโชว์ 1991ความสุข ความทรงจำ ไม่มีที่สิ้นสุด | 29 รอบ | 58,000 คน |
| พ.ศ. 2537**ครั้งที่ 6** | แบบเบิร์ดเบิร์ดโชว์ 1994อยากเห็นท้องฟ้าเป็นอย่างในฝัน | 16 รอบ | 32,000 คน |
| พ.ศ. 2543**ครั้งที่ 7** | แบบเบิร์ดเบิร์ดโชว์ 2000อโรคา จอมยากับยาใจ | 20 รอบ | 40,000 คน |
| พ.ศ. 2546**ครั้งที่ 8** | แบบเบิร์ดเบิร์ดโชว์ 2003ทูเกเทอร์ ด้วยมือ ด้วยใจ ด้วยกัน | 21 รอบ | 42,000 คน |
| พ.ศ. 2551**ครั้งที่ 9** | แบบเบิร์ดเบิร์ดโชว์ 2008อัศจรรย์แห่งความทรงจำ สิ่งเหล่านี้คือความเป็นเราตลอดไป | อิมแพ็ค อารีน่า ศูนย์แสดงสินค้าและการประชุม อิมแพ็ค เมืองทองธานี ตำบล บ้านใหม่ อำเภอปากเกร็ด จังหวัดนนทบุรี | 12 รอบ | 120,000 คน |
| พ.ศ. 2555**ครั้งที่ 10** | แบบเบิร์ดเบิร์ดโชว์ 2012วันของเรายังอยู่ | 10 รอบ | 100,000 คน |
| พ.ศ. 2561**ครั้งที่ 11** | แบบเบิร์ดเบิร์ดโชว์ 2018ดรีมเจอร์นีย์ | 7 รอบ | 70,000 คน |
| พ.ศ. 2566**ครั้งที่ 12** | แบบเบิร์ดเบิร์ดโชว์ 2023มัลติเบิร์ด จักรวาลธงไชย | 5 รอบ | รอประกาศ |

แบบเบิร์ดเบิร์ดโชว์ ครั้งที่ 1 ปี 2529
--------------------------------------

คอนเสิร์ตแบบเบิร์ดเบิร์ด **ครั้งแรก** เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 1 ในวันที่ 12 กรกฎาคม 2529 จัดแสดงที่ ศูนย์เยาวชนไทย-ญี่ปุ่นดินแดง จำนวน 2 รอบ จำนวนผู้ชม 6,400 คน โดยมีแขกรับเชิญคือ เรวัต พุทธินันทน์, นันทิดา แก้วบัวสาย, ผุสชา โทณะวณิก, ฐิติมา สุตสุนทร, ครอบครัว แมคอินไตย์ ซึ่งสร้างความประทับใจให้กับผู้ชมอย่างมากกับการร้องเพลงร่วมกันของเบิร์ดและคุณแม่อุดม แมคอินไตย์ ในเพลง "บ้านหลังน้อย"

*ดูบทเพลงในคอนเสิร์ต แบบเบิร์ดเบิร์ดโชว์ 1986 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 2 ปี 2530
--------------------------------------

คอนเสิร์ตแบบเบิร์ดเบิร์ด **อีกแบบ** เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 2 ในวันที่ 25 - 28 มิถุนายน 2530 จัดแสดงที่ ศูนย์วัฒนธรรมแห่งประเทศไทย จำนวน 7 รอบ จำนวนผู้ชม 14,000 คน โดยแขกรับเชิญ ครอบครัว แมคอินไตย์, กลองยาวคณะดุริยประณีต, ลำตัดแม่ประยูร

*ดูบทเพลงในคอนเสิร์ต แบบเบิร์ดเบิร์ดโชว์ 1987 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 3 ปี 2532
--------------------------------------

คอนเสิร์ตแบบเบิร์ดเบิร์ด **ตอน จะบินไปให้ไกลสุดขอบฟ้า** เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 3 ในวันที่ 9 -19 กุมภาพันธ์ 2532 จัดแสดงที่ ศูนย์วัฒนธรรมแห่งประเทศไทย จำนวน 14 รอบ จำนวนผู้ชม 28,000 คน ซึ่งถือว่าเป็นจำนวนผู้ชมที่เพิ่มขึ้นกว่าครั้งก่อนหน้าเป็นเท่าตัว แสดงถึงความสำเร็จและเสียงตอบรับที่เพิ่มขึ้นกับในคอนเสิร์ตแบบเบิร์ดเบิร์ด โดยมีแขกรับเชิญ จารุณี สุขสวัสดิ์,สโมสรผึ้งน้อย

*ดูบทเพลงในคอนเสิร์ต แบบเบิร์ดเบิร์ดโชว์ 1989 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 4 ปี 2533
--------------------------------------

คอนเสิร์ตแบบเบิร์ดเบิร์ด **ตอน มันอยู่ในมือมนุษย์บูมเมอแรง** เป็นชื่อตอนของแบบเบิร์ดเบิร์ดโชว์ครั้งที่ 4 จัดขึ้นในวันที่ 9 - 26 สิงหาคม 2533 จัดแสดงที่ ศูนย์วัฒนธรรมแห่งประเทศไทย จำนวน 22 รอบ จำนวนผู้ชม 44,000 คน แขกรับเชิญในครั้งนี้คือ หัทยา เกษสังข์ ซึ่งแสดงเป็นนางเอกมิวสิคซีรีส์เพลง บูมเมอแรง ให้กับ เบิร์ด ธงไชย ในยุคนั้น จนกลายเป็นเพลงฮิตระเบิดแห่งปี 

*ดูบทเพลงในคอนเสิร์ต แบบเบิร์ดเบิร์ดโชว์ 1990 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 5 ปี 2534
--------------------------------------

คอนเสิร์ตแบบเบิร์ดเบิร์ด **ตอน ความสุข ความทรงจำ ไม่มีที่สิ้นสุด** เป็นชื่อตอนของแบบเบิร์ดเบิร์ดโชว์ครั้งที่ 5 จัดขึ้นวันที่ 23 สิงหาคม -15 กันยายน 2534 จัดแสดงที่ ศูนย์วัฒนธรรมแห่งประเทศไทย จำนวน 29 รอบ จำนวนผู้ชม 58,000 คน แขกรับเชิญ คือ ลำตัดแม่ประยูร,สโมสรผึ้งน้อยซึ่งเป็นคอนเสิร์ตที่จำนวนรอบสูงสุดเป็นประวัติการณ์ของศูนย์วัฒนธรรมแห่งประเทศไทย และเป็นคอนเสิร์ตทิ้งท้ายก่อนเบิร์ดขอหยุดพักงานในวงการบันเทิงชั่วคราว 2 ปี

*ดูบทเพลงในคอนเสิร์ต แบบเบิร์ดเบิร์ดโชว์ 1991 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 6 ปี 2537
--------------------------------------

คอนเสิร์ตแบบเบิร์ดเบิร์ด **ตอน อยากเห็นท้องฟ้าเป็นอย่างในฝัน** เป็นชื่อตอนของแบบเบิร์ดเบิร์ดโชว์ครั้งที่ 6 จัดขึ้นในวันที่ 16 - 28 สิงหาคม 2537 จัดแสดงที่ ศูนย์วัฒนธรรมแห่งประเทศไทย จำนวน 16 รอบ จำนวนผู้ชม 32,000 คน แขกรับเชิญ นัท มีเรีย, อจ.เสรี หวังในธรรม, ขจรศักดิ์ รัตนนิสสัย, ดวงกมล ลิ่มเจริญ, ศรัทธา ศรัทธาทิพย์, วันชัย เผ่าวิบูลย์ ซึ่งเป็นการกลับมาของเบิร์ดอีกครั้งหลังห่างหายไปพักผ่อน โดยการแสดงเป็นวาไรตี้โชว์ ร่วมกับละครเพลง

*ดูบทเพลงในคอนเสิร์ต แบบเบิร์ดเบิร์ดโชว์ 1994 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 7 ปี 2543
--------------------------------------

คอนเสิร์ตแบบเบิร์ดเบิร์ด **ตอน อโรคา จอมยากับยาใจ** เป็นชื่อตอนของแบบเบิร์ดเบิร์ดโชว์ครั้งที่ 7 จัดขึ้นในวันที่ 15 - 30 เมษายน 2543 จัดแสดงที่ ศูนย์วัฒนธรรมแห่งประเทศไทย จำนวน 20 รอบ จำนวนผู้ชม 40,000 คน แขกรับเชิญ นัท มีเรีย, นิโคล เทริโอ, เกียรติศักดิ์ อุดมนาค, เบญจพล เชยอรุณ, กลศ อัทธเสรี, ไมเคิล ตั๋ง, ปวันรัตน์ นาคสุริยะ และไพฑูรย์(คนหน้าขาว) โดยเป็นการแสดงละครเพลง ซึ่งแขกรับเชิญสลับกันในแต่ละรอบการแสดง 

*ดูบทเพลงในคอนเสิร์ต แบบเบิร์ดเบิร์ดโชว์ 2000 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 8 ปี 2546
--------------------------------------

แบบเบิร์ดเบิร์ดโชว์ 2003 **ตอน TOGETHER ด้วยมือ ด้วยใจ ด้วยกัน** เป็นชื่อตอนของแบบเบิร์ดเบิร์ดโชว์ครั้งที่ 8 จัดขึ้นในวันที่ 10-27 กรกฎาคม 2546 จัดแสดงที่ ศูนย์วัฒนธรรมแห่งประเทศไทย จำนวน 21 รอบ (รวมรอบกาล่า)จำนวนผู้ชม 42,000 คน แขกรับเชิญ ปวันรัตน์ นาคสุริยะ, นิษิตา พงศ์ทรง, บัวชมพู ฟอร์ด, พิมพ์มาดา บริรักษ์ศุภกร, รฐา โพธิ์งาม, ไชน่า ดอลส์

*ดูบทเพลงในคอนเสิร์ต แบบเบิร์ดเบิร์ดโชว์ 2003 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 9 ปี 2551
--------------------------------------

ธงไชยในคอนเสิร์ตแบบเบิร์ดเบิร์ดโชว์ ครั้งที่ 9
แบบเบิร์ดเบิร์ดโชว์ 2008 **ตอน MAGIC MEMORIES อัศจรรย์แห่งความทรงจำ สิ่งเหล่านี้คือความเป็นเรา...ตลอดไป** เป็นชื่อตอนของแบบเบิร์ดเบิร์ดโชว์ครั้งที่ 9 จัดแสดงที่ อิมแพ็ค อารีน่า เมืองทองธานี จำนวน 12 รอบ (รวมรอบอังกอร์พลัส) จำนวนผู้ชม 120,000 คน ถือเป็นคอนเสิร์ตที่สร้างสถิติสูงสุดของอิมแพ็คอารีน่า แขกรับเชิญ ตั๊กแตน ชลดา, เขมนิจ จามิกรณ์, สาวิกา ไชยเดช, ค่อม ชวนชื่น, โก๊ะตี๋ อารามบอย, เจี๊ยบ เชิญยิ้ม, เกลือ เป็นต่อ, อู๊ด เป็นต่อ, นันทิดา แก้วบัวสาย, นัท มีเรีย, ธนิดา ธรรมวิมล, วิชญาณี เปียกลิ่น แสดงที่ อิมแพ็ค อารีน่า เมืองทองธานี เป็นครั้งแรก ที่คอนเสิร์ต แบบเบิร์ดเบิร์ดโชว์ แสดงที่ อิมแพคอารีน่า สร้างสถิติผู้ชมทะลุ 1 แสนคน

*ดูบทเพลงในคอนเสิร์ต แบบเบิร์ดเบิร์ดโชว์ 2008 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 10 ปี 2555
---------------------------------------

แบบเบิร์ดเบิร์ดโชว์ 2012 **ตอน วันของเรา Young อยู่**  เป็นชื่อตอนของแบบเบิร์ดเบิร์ดโชว์ครั้งที่ 10 ในปี พ.ศ. 2555 เป็นปีที่ 25 นับจากแบบเบิร์ดเบิร์ดครั้งแรก โดยจัดแสดงที่ อิมแพ็ค อารีน่า เมืองทองธานี จำนวน 10 รอบ จำนวนผู้ชม 100,000 คน แขกรับเชิญ อารยา เอ ฮาร์เก็ต, นันทิดา แก้วบัวสาย, ฐิติมา สุตสุนทร, สุดารัตน์ บุตรพรหม, โก๊ะตี๋ อารามบอย, เต็มฟ้า กฤษณายุธ, ชนม์ทิดา อัศวเหม ซึ่งการแสดงเป็นรูปแบบวาไรตี้โชว์ คอนเสิร์ต และละครเพลง

*ดูบทเพลงในคอนเสิร์ต แบบเบิร์ดเบิร์ดโชว์ 2012 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 11 ปี 2561
---------------------------------------

แบบเบิร์ดเบิร์ดโชว์ 2018 ตอน **"DREAM JOURNEY" (ดรีม เจอร์นี่ย์)** เป็นชื่อตอนของแบบเบิร์ดเบิร์ดโชว์ครั้งที่ 11 ในปี พ.ศ. 2561 เป็นปีที่ 32 นับจากแบบเบิร์ดเบิร์ดครั้งแรก โดยจัดที่ อิมแพ็ค อารีน่า เมืองทองธานี จำนวน 7 รอบ (รวมรอบรีสเตจ) ผู้ชม 70,000 คน  แขกรับเชิญ ณฐพร เตมีรักษ์, กัญญ์ณรัณ วงศ์ขจรไกล, บีเอ็นเคโฟร์ตีเอต, ปองกูล สืบซึ้ง, ปราโมทย์ ปาทาน, จินตหรา พูนลาภ, นัท มีเรีย, แคทรียา อิงลิช, ปลื้มจิตร์ ถินขาว, วิลาวัณย์ อภิญญาพงศ์, อรอุมา สิทธิรักษ์, มลิกา กันทอง, วรรณา บัวแก้ว และ ทัดดาว นึกแจ้ง

*ดูบทเพลงในคอนเสิร์ต แบบเบิร์ดเบิร์ดโชว์ 2018 ที่ : บทเพลงในคอนเสิร์ต และโชว์*

แบบเบิร์ดเบิร์ดโชว์ ครั้งที่ 12 ปี 2566
---------------------------------------

ธงไชยในคอนเสิร์ตแบบเบิร์ดเบิร์ดโชว์ ครั้งที่ 12
แบบเบิร์ดเบิร์ดโชว์ 2023 ตอน **"MULTIBIRD จักรวาลธงไชย"** เป็นชื่อตอนของแบบเบิร์ดเบิร์ดโชว์ครั้งที่ 12 ในปี พ.ศ. 2566 เป็นปีที่ 37 นับจากแบบเบิร์ดเบิร์ดครั้งแรก โดยจัดที่ อิมแพ็ค อารีน่า **ศูนย์แสดงสินค้าและการประชุม อิมแพ็ค เมืองทองธานี** ตำบลบ้านใหม่ อำเภอปากเกร็ด จังหวัดนนทบุรี จำนวน 5 รอบ (รวมรอบการกุศล)

*ดูบทเพลงในคอนเสิร์ต แบบเบิร์ดเบิร์ดโชว์ 2023 ที่ : บทเพลงในคอนเสิร์ต และโชว์*

รางวัล
------

* **ปี 2552** รางวัลพิเศษ **"ไทยประดิษฐ์ - คอนเสิร์ต แบบ เบิร์ด เบิร์ด"** จากงานประกาศรางวัล Channel [V] Music Video Awards 2009 จัดโดยแชนแนลวีไทยแลนด์ (Channel [V] Thailand) เมื่อวันที่ 22 สิงหาคม 2552

ความสำเร็จ
----------

* **ปี 2534** **"คอนเสิร์ตที่มีจำนวนรอบสูงสุด"** ของ ศูนย์วัฒนธรรมแห่งประเทศไทย คอนเสิร์ต"แบบเบิร์ดเบิร์ดโชว์ 1991" จำนวน 29 รอบ จากสรุปผลโดยหนังสือพิมพ์เอกชน ปีที่ 1 ฉบับที่ 1 ปี 2534
* **ปี 2534 "ยอดจำหน่ายบัตรคอนเสิร์ตมากที่สุด"** คอนเสิร์ต"แบบเบิร์ดเบิร์ดโชว์ 1991" จากสรุปผลโดยหนังสือพิมพ์เอกชน ปีที่ 1 ฉบับที่ 1 ปี 2534
* **ปี 2551 "คอนเสิร์ตเจ๋งที่สุดแห่งปี"** แบบเบิร์ดเบิร์ดโชว์ : Magic Memmories จากการสรุปผลโดยทีมข่าวบันเทิง Website ชื่อดังของประเทศไทย Sanook.com
* **ปี 2551 "คอนเสิร์ตที่มีจำนวนรอบมากที่สุด"** คอนเสิร์ต "แบบเบิร์ดเบิร์ดโชว์ 1991" จำนวน 29 รอบ ศูนย์วัฒนธรรมแห่งประเทศไทย จากสกูปแบบเบิร์ดเบิร์ด by number เดือนมกราคม 2551 ของนิตยสาร IMAGE
* **ปี 2551 "คอนเสิร์ตอลังการที่สุด"** แบบเบิร์ดเบิร์ดโชว์ครั้งที่ 9 สร้างสถิติจำนวน 12 รอบอิมแพ็ค อารีน่า เมืองทองธานี และมีผู้ชมถึง 120,000 คน จากสรุปวงการเพลง ปี 2551 โดยทีมข่าวบันเทิง สำนักข่าวไทย ไนน์เอ็นเตอร์เทน
* **ปี 2555 "ธุรกิจโชว์บิสที่โดดเด่นที่สุด"** โดย กริช ทอมมัส ประธานเจ้าหน้าที่บริหาร(สายธุรกิจเพลง)จีเอ็มเอ็ม แกรมมี่ เผยถึงธุรกิจที่โดดเด่นที่สุดของแกรมมี่ ปี พ.ศ. 2555 คือ ธุรกิจโชว์บิส โดยเฉพาะแบบเบิร์ดเบิร์ดโชว์ ตอน วันของเราYOUNG(ยัง)อยู่ ซึ่งจัดถึง 10 รอบ บัตรเต็มทุกที่นั่ง ผู้ชมกว่า 1 แสนคน จากสกู๊ปข่าวธุรกิจเพลงปี 2555 สดใส จีเอ็มเอ็ม แกรมมี่ เดินหน้าพร้อมรับเออีซี โดยสยามดารา วันที่ 25 ธันวาคม 2555
* **ปี 2555 "สุดยอดคอนเสิร์ตประทับใจแห่งปี"** จากผลสรุปสุดยอดคอนเสิร์ตแห่งความประทับใจแห่งปี 2012 โดยเว็ปไซต์ชื่อดัง Sanook.com
* **ปี 2555 "คอนเสิร์ตแห่งปี"** จากผลสรุปคอนเสิร์ตแห่งปี 2012 โดยเว็บไซต์ Gmember

อ้างอิง
-------

1. ↑
2. ↑  "ปกดีวีดีคอนเสิร์ตBBBครั้งที่ 10 สร้างปรากฏการณ์ยอดผู้ชมสูงสุดในเมืองไทย กว่า 100,000 คน จาก 10 รอบการแสดง". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2013-12-20.
3. ↑  10 ตำนานคอนเสิร์ตแบบเบิร์ดเบิร์ด ที่ยังคงประทับใจ
4. ↑  scoop 25 ปีแบบเบิร์ดเบิร์ดโดยแกรมมี่
5. ↑  "กระหึ่ม แห่ซื้อตั๋วคอนเสิร์ต...สั่งเพิ่มอีก 5 รอบ". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-05-20.
6. ↑
7. ↑  "ด่วน! แรงจนเพิ่มรอบ "แบบเบิร์ดเบิร์ดโชว์" ครั้งที่ 11". คมชัดลึก. 14 มิถุนายน พ.ศ. 2561. `{{cite web}}`: ตรวจสอบค่าวันที่ใน: `|date=` (help)
8. ↑  "ธงไชย : แบบเบิร์ดเบิร์ดโชว์ ครั้งที่ 11". *รายการ 3 แซบ*. ช่อง 3. 7 ตุลาคม พ.ศ. 2561. `{{cite news}}`: `|access-date=` ต้องการ `|url=` (help); ตรวจสอบค่าวันที่ใน: `|accessdate=` และ `|date=` (help)
9. ↑  "เบิร์ด ธงไชยกับคอนเสิร์ตแบบเบิร์ดเบิร์ดครั้งที่ 11 ตอน Dream Journey". *รายการ GMM News บันเทิง*. GMM 25. 11 ตุลาคม พ.ศ. 2561. `{{cite news}}`: `|access-date=` ต้องการ `|url=` (help); ตรวจสอบค่าวันที่ใน: `|accessdate=` และ `|date=` (help)
10. ↑  "ธุรกิจเพลงปี 2555 สดใส จีเอ็มเอ็ม แกรมมี่ เดินหน้าพร้อมรับเออีซี". คลังข้อมูลเก่าเก็บจากแหล่งเดิมเมื่อ 2014-09-19. สืบค้นเมื่อ 2013-01-09.
11. ↑  สุดยอดคอนเสิร์ตประทับใจแห่งปี 2012[*ลิงก์เสีย*]
12. ↑  "ฟินกันทั้งปี คอนเสิร์ตดีๆแห่งปี 2012". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2021-09-08.

| * ด
* ค
* ก
ธงไชย แมคอินไตย์ |
| --- |
| อัลบั้มเต็ม | หาดทราย สายลม สองเรา (2529) **·**  สบาย สบาย (2530) **·**  รับขวัญวันใหม่ (2530) **·**  ส.ค.ส. (2531) **·**  บูมเมอแรง (2533) **·**  พริกขี้หนู (2534) **·**  ธ ธง (2537) **·**  DREAM (2539) **·**  ธงไชย เซอร์วิส (2541) **·**  ตู้เพลงสามัญประจำบ้าน (2542) **·**  Smile club (2544) **·**  ชุดรับแขก (2545) **·**  Volume 1 (2548) **·**  ธงไชย วิลเลจ (2549) **·**  ซิมพลีย์ เบิร์ด (2550) **·**  อาสาสนุก (2553) **·**  เบิร์ดมินิมาราธอน (2561) **·**  เบิร์ด ทเวนตี้ทู (2565) |
| อัลบั้มพิเศษ | ธงไชย พ.ศ. 2501 (2531) **·**  ขนนกกับดอกไม้ (2538) **·**  ธงไชย เซอร์วิส พิเศษ (2541) **·**  ร้อยเพลงรักไม่รู้จบ (2543) **·**  Love Beat (2544) **·**  แฟนจ๋า..สนิทกันแล้วจ้ะ (2546) **·**  เบิร์ด-เสก (2547) **·**  เบิร์ด เปิดฟลอร์ (2550) **·**  SINGING BIRD (2553) **·**  ขนนกกับดอกไม้ ตอน SECRET GARDEN (2556) |
| เพลงเด่นที่มีชื่อเสียง | ด้วยรักและผูกพัน **·**  สบาย สบาย **·**  หมั่นคอยดูแลและรักษาดวงใจ **·**  จับมือกันไว้ **·** บูมเมอแรง **·**  คู่กัด **·**  เงียบๆ คนเดียว **·**  หมอกหรือควัน **·**  พริกขี้หนู **·**  เธอ...ผู้ไม่แพ้ **·**  เหนื่อยไหม **·**  ก็เลิกกันแล้ว **·**  ซ่อมได้ **·**  ถ่านไฟเก่า **·**  ก้อนหินกับนาฬิกา **·**  ลองซิจ๊ะ **·**  ทำไมต้องเธอ **·**  เล่าสู่กันฟัง **·**  คู่แท้ **·**  คนไม่มีแฟน **·**  แฟนจ๋า **·**  มาทำไม **·**  ต้องโทษดาว **·** อมพระมาพูด **·**  โอ้ละหนอ My Love **·**  ไม่แข่งยิ่งแพ้ **·**  เถียงกันทำไม **·**  ช่วยรับที **·**  มีแต่คิดถึง **·**  อยู่คนเดียว **·**  Too Much So Much Very Much **·**  เรามา Sing **·**  อย่าทำอย่างนี้ไม่ว่ากับใคร...เข้าใจไหม **·**  คนแพ้ที่ไม่มีน้ำตา **·**  พริบตา |
| เพลงเทิดพระเกียรติ | ต้นไม้ของพ่อ **·** คือสายใย **·** ของขวัญจากก้อนดิน **·**  รูปที่มีทุกบ้าน **·** พ่อแห่งแผ่นดิน(ร้องหมู่) **·**  ส่งนางฟ้ากลับสวรรค์ **·**  ตามรอยพระราชา **·**  สายใยแผ่นดิน **·**  ในหลวงในดวงใจ **·**  พระราชาผู้ทรงธรรม **·**  เหตุผลของพ่อ |
| คอนเสิร์ตเต็มรูปแบบ | คอนเสิร์ตสุดชีวิต ธงไชย (2529) **·**  คอนเสิร์ตเกาเหลาธงไชย (ไม่งอก) (2531) **·**  คอนเสิร์ตเบิร์ด เปิ๊ด-สะ-ก๊าด (2531) **·**  คอนเสิร์ตมนุษย์บูมเมอแรง (2533) **·**  คอนเสิร์ตพริกขี้หนู (2534) **·**  คอนเสิร์ต ธ.ธง กับ เธอ (นั่นแหละ) (2537) **·**  คอนเสิร์ตดรีม (2539) **·** คอนเสิร์ต Green Concert Vol. 3 Singing Bird (2540)  **·**  คอนเสิร์ต ธงไชยเซอร์วิส ตอน ซ่าได้ (2541) **·**  คอนเสิร์ต ธงไชย เซอร์วิส พิเศษ (2542) **·**  คอนเสิร์ตความรักไม่รู้จบ (2544) **·**  คอนเสิร์ตสไมล์ คลับ (2544) **·**  คอนเสิร์ต ฟ.แฟน (2545)  **·**  คอนเสิร์ต ฟ.แฟน FUN FAIR (2546)  **·** คอนเสิร์ต เบิร์ดซน เบิร์ด-เสก (2547)  **·**  คอนเสิร์ต โอ้ละหนอ My Love (2548) **·**  คอนเสิร์ตเบิร์ดเปิดฟลอร์ (2550) **·**  คอนเสิร์ต ธงไชย แฟนซี แฟนซน (2552) **·**  คอนเสิร์ตเบิร์ดอาสาสนุก (2554) **·**  คอนเสิร์ต รวมวง THONGCHAI concert (2559) |
| แบบเบิร์ดเบิร์ดโชว์ | 2529 **·** 2530 **·** 2532 **·** 2533 **·** 2534 **·** 2537 **·** 2543 **·** 2546 **·** 2551 **·** 2555 **·** 2561 **·** 2566 |
| คอนเสิร์ตขนนกกับดอกไม้ | 2538 **·** 2556 **·** 2558 |
| คอนเสิร์ต Singing Bird | 2562 **·** 2565 |
| ภาพยนตร์ | ด้วยรักคือรัก (2528) **·**  ด้วยรักและผูกพัน (2529)  **·** หลังคาแดง (2530) **·** คู่กรรม (2538) |
| ละครโทรทัศน์ | คู่กรรม (2533) **·**  วันนี้ที่รอคอย (2536)  **·**  นิรมิต (2540) **·**  กลกิโมโน (2558) |
| ดูเพิ่มเติม | ผลงานเพลง  **·**  ผลงานทั้งหมด  **·**  เกียรติประวัติ รางวัลทั้งหมด |